Wɔ too aba yii Awura Donkor sɛ Herman no assembly no ananmusifo. Eyi yɛ anamɔn a edi kan a ɛbeboa no ama no atumi adu boatae a esi n’ani so sɛ ɔbɛyɛ Ghana manpanyin daakye. Ɔhyɛɛ n’anisoade no mu kina wɔ afe 2012 mu, bere a ɔde nkrataa kogyaa abatoɔ so hwɛfo sɛ ɔpɛ sɛ ogyina kwantenkorɔ ma wɔ to aba yi no sɛ Ghana manpanyin. Abatoɔ so hwɛfo no ampene ne nkrata no so. Nanso Akua Donko ne wɔn annyɛ adwen wɔ saa nsɛm no ho. Amanyɔkuo Ghana Freedom Party (GFP) a ne hyehyɛfo ne Akua Donkor no ti wɔ Kabu a ewɔ apuei mantam mu wɔ Ghana. Da ɛtɔ so 22 wɔ bosome a edikan no mu, mfe 2016 no, Ogya tɔɔ Akua amanyɔkuo no ti a ɛwɔ Kabu no mu, nanso eyi ammu n’abam wɔ botae a ɔde asi n’ani so no.